Am dritten tag warf mit sant Niklas ganze
der landsknecht um zwelf krona noch ein schanze,
die gwan der landsknecht, tet dem dorf zu traben,
Sprach: »pfaff, leich her zwelf krona wol besunnen,
hab ich sant Niklas redlich abgewunnen
daus in dem felt, die wil ich von dir haben.«
Der pfaff sprach: »das wil ich nit tan!«
der landsknecht sprach: »und zalstu mich nit bare,
so zünd ich dir den pfarhof an.«
erst gab im der pfaff die zwelf krona dare.
der landsknecht mit im name
des pfaffen kellerin
und fürt sie hin:
des sint die pfaffen grame
den landsknechten und irem gwin.